
Aseiniad ECAD6007
Gwerthusiad beirniadol a nodi’r camau dysgu ac addysgu nesaf sy’n canolbwyntio ar astudiaeth achos dysgwr unigol neu grŵp o ddysgwyr, sy’n seiliedig ar astudiaeth achos critigol a arsylwyd.

Cyflwyniad
Yn yr aseiniad yma, rwy’n mynd i werthuso’n feirniadol un achos critigol a ddaeth i’m sylw yn ystod arsylwadau mewn ysgol. Awgryma Fletcher Wood (2016, tud.125-126) bod arsylwi yn ffordd effeithiol o ddatblygu fel athrawes, gan gynnwys gwirio pethau positif yn ogystal â’r camau datblygiadol nesaf. Pwysleisir yma nad oedd yr arsylwadau yn werthusiad beirniadol ar yr athrawon ond yn hytrach ar ddigwyddiadau o fewn cyd-destun dosbarth. Wrth ystyried achosion critigol creda Tripp (2006 pp.8-9) bod yr achosion yma yn ymddangos wrth edrych ar ddigwyddiad yn ddwfn ac ar y rhesymau cudd cefndirol. Mae angen gofyn beth ddigwyddodd a beth oedd achos y digwyddiad penodol (Tripp, 2006, tud. 8-9). Esbonnir Cohen et al. (2018, tud. 551) hefyd bod un digwyddiad o ymddygiad gwahanol neu ymarferion cymdeithasol gwahanol i’r arfer yn gallu cael ei ystyried fel digwyddiad critigol, wrth iddynt gynnig mewnwelediad diddorol iawn. Gwelir atodiadau ar bedair achos critigol a ddigwyddodd yn ystod y cyfnod arsylwi, er hyn bwriadaf focysi ar un achos penodol gan drafod yn ddyfnach y rhesymau tu ôl iddi a’r effaith cafodd hyn ar yr unigolyn / unigolion oedd yn rhan ohono. Bwriadaf eu cysylltu gyda’r llenyddiaeth briodol er mwyn cefnogi’r pwyntiau a drafodir. Symudir ymlaen i drafod y camau nesaf gellir ei chymryd wrth feddwl am yr achos critigol a chynnig strategaethau a syniadau ar sut i ymateb i’r achos. Wrth gloi’r aseiniad bydd hi’n bosib dod i gasgliad ar yr hyn a drafodir a rhesymau dylanwadol dros y digwyddiad critigol isod.
 
Arsylwi 
Drwy’r cyfnod arsylwi, derbyniwyd y cyfle i arsylwi dau ddosbarth gwahanol oed yn ogystal ag amryw o bynciau. Sonnir Bera (2018) ar anhysbysrwydd yr ysgol dan sylw, ac felly er mwyn cadw cyfrinachedd, cyfeirir fel ‘Ysgol A’. Ysgol Gymraeg yn Sir Benfro yw ‘Ysgol A’, ac fe ellir ei gyfri fel ysgol wledig gan ei fod ger tref brysur ac nid yng nghanol y dref. Disgyblion rhwng 3 ac 16 oed ceir yma ac erbyn hyn mae tua 500 (My Local School, 2019) o ddisgyblion yn mynychu. Bu presenoldeb yr ysgol hefyd yn uchel y  llynedd ac yn cyrraedd 96.7% gyda 7.4% yn derbyn prydiau ysgol am ddim (My Local School, 2019). Ffigurau o lynedd yw'r rhain ond oherwydd y sefyllfa bresennol (Covid), nid oes unrhyw wybodaeth ddiweddar wedi ei gyhoeddi. Mae ‘Ysgol A’ yn ysgol swyddogol ddwyieithog ac fel y sonnir ym mhrosbectws yr ysgol (2020) mae ‘dangos parch a balchder tuag ar yr iaith’ yn flaenoriaeth yn ogystal ag ‘ennyn balchder tuag at yr iaith, diwylliant, hanes a threftadaeth Cymru’. Mae ‘meithrin rhinweddau personol megis cwrteisi, gonestrwydd, dyfalbarhad ac ymdeimlad o gydwybod’ hefyd yn bwysig i’r ysgol. Cyfrannir yr holl bethau yma at gyd-destun positif yr ysgol, yn ogystal â darparu cyfleoedd eang mewn awyrgylch deuluol, sydd yn gwneud llawer mewn partneriaeth, ac o fewn y gymuned leol. Yn ystod y cyfnodau arsylwi, bu pwysigrwydd mawr ar drin a thrafod pawb sydd yng nglŵm (yn ein cynnwys ni) yn deg, urddasol a heb unrhyw duedd (BERA 2018). Mae’n bosib arsylwi mewn fyrdd gweithredol neu’n anweithredol er mwyn cwblhau arsylwadau, arbrofion, hunan arfarniad neu brofion. Wrth arsylwi yn y ddau ddosbarth, ceir awyrgylch bositif lle bu’r plant yn ysu i ddysgu ac yn ymroddgar iawn. Yn gyntaf, arsylwais yn un o ddosbarthiadau blwyddyn 6, ond gwelir yr achos critigol a drafodir yn ‘Atodiad 1’ yn un o ddosbarthiadau blwyddyn 2 y cyfnod sylfaen.

Methodoleg
Dywedir yn aml fod arsylwi yn medru cwmpasu casglu ffeithiau pendant, megis y nifer o ddisgyblion mewn dosbarth neu hyd yn oed faint o lyfrau darllen sydd ar y silff, (Cohen et al. 2018, tud. 542). Esbonnir Cohen et al. (2018, tud. 542) ymhellach, gan ddatgan y gall arsylwi ganolbwyntio ar ddigwyddiadau penodol o fewn dosbarth yn ogystal ag ymddygiad y disgyblion. Fe wnaeth hefyd grybwyll bod canlyniadau a gasglwyd yn ystod unrhyw fath o arsylwadau yn ddibynnol iawn ar bryd, ble, hyd yr arsylwad, yn ogystal ar ddehongliad yr arsylwr ar yr hyn a welwyd, (Cohen et al. 2018, tud. 542). Wrth ystyried y dulliau gwahanol o arsylwi mae’n bosib colli prif bwrpas yr arsylwad yn gyfan gwbl. Esbonia Podmore a Luff (2012, tud.7) bod arsylwi plant ifanc yn ‘deliberate, active process, carried out with care and forethought, of noting events as they occur’. Yn sgil hyn, rhaid penderfynu ar y dull gorau posib o arsylwi er mwyn darganfod digwyddiad critigol lle bu’r canlyniadau yn gallu bod yn bendant am yr hyn a welwyd. O ganlyniad, daeth 4 achos critigol i’m sylw; gwelir yn yr atodiadau. Cyfeirir Kumar (2014) at ddau ddull gwahanol o arsylwi, sef dull cyfranogol ar ddull anghyfranogol. Defnyddir y dull cyfranogol os yw’r person sydd yn arsylwi yn cymryd rhan yn yr ymchwil. Yng ngeiriau Kumar (2014, tud. 172-175) ‘you live through the research like all the other participants’. Yn yr un modd, dywedir fod arsylwi anghyfranogol yn digwydd pan nad yw’r person sydd yn arsylwi yn cymryd rhan; ‘you as a researcher do not get involved but remain a passive observer’, (Kumar, 2014, tud. 172-175). Gwelir effeithiolrwydd y dulliau yma wrth arsylwi, ond pwysleisir eu bod yn ddibynnol iawn ar bwrpas cychwynnol yr ymchwil. Ar ôl cwblhau unrhyw fath o ymchwil, mae’n bosib dod i gasgliad ac esbonio'r hyn a gafodd ei ddarganfod. Fel pob math arall o dechnegau ymchwil mae 'na rwystrau posib yn gallu arddangos. Wrth ddefnyddio’r ddwy dechneg benodol yma mae’n bosib y gall tueddiadau groesi rhywle o fewn yr ymchwil, nid o reidrwydd yn bwrpasol ond fe all bias ddod i’r brig heb i’r ymchwilydd sylwi. Mae arsylwadau o’r fath hefyd yn gallu effeithio ar ba mor gywir yw’r sefyllfa. Mae plant a phobl ifanc yn ymwybodol iawn o arsylwadau tebyg ac fe all sefyllfaoedd o’r fath newid naill ai mewn ffordd bositif neu mewn ffordd negyddol. Mae’r nodweddion yma allan o reolaeth yr arsylwyr. Gwelir hefyd dehongliad unigolion gwahanol ar ddata a chanlyniadau arsylwad yn medru newid trosolwg penodol y sefyllfa dan sylw. (Kumar, 2014, tud. 172-175). Er hyn penderfynir defnyddio'r dull anghyfranogol o arsylwi yn ystod y cyfnod yn ‘Ysgol A’, gan mae prif ffocws yr arsylwadau oedd i ddatgeli achos critigol o fewn cyd - destun dyddiol y dosbarth. Sonnir Cohen et al. (2018, tud. 542) bod arsylwi yn gyfle i gasglu data ‘byw’ sydd yn deillio o ddigwyddiadau cymdeithasol naturiol. Dyma beth sydd yn gwneud y dull arsylwi yma (arsylwi anghyfranogol) mor wahanol i’r dulliau arall gan nad yw’n bosib i’r dulliau arall gasglu data amrwd o fewn sefyllfaoedd a ddaeth i’n sylw. Er hynny mae’r fath yma o arsylwi yn gallu fod yn anodd dadansoddi’r data a gasglwyd gan ei fod yn arsylwad unigol yn hytrach nag amryw o arsylwadau dyddiol, wythnosol neu’n fisol (Cohen et al. 2018, tud. 543).

4 Diben 
Wrth bwyso a mesur yr achosion critigol amrywiol (gwelir yn yr atodiad) a ddaeth i’m sylw, penderfynir canolbwyntio yn ddyfnach ar un achos penodol. Yn yr achos yma ymddangosodd sefyllfa bwrpasol ar derfyn y wers Mathemateg, cyn mynd i ginio. Bu trefn benodol gyda’r plant i ddilyn; mynd i’r tŷ bach a golchi dwylo. O ganlyniad i’r sefyllfa bresennol mewn ysgolion, roedd pob plentyn yn ymwybodol o bwysigrwydd golchi dwylo. Fel y sonnir eisioes a gan ddilyn canllawiau BERA (2018) ni fydd y disgyblion sydd yn rhan o’r achos critigol yma yn cael eu henwi. Felly cyfeirir atynt fel ‘disgyblion Y’ er mwyn sicrhau cyfrinachedd (BERA, 2018). Nid tasg benodol oedd mynd i’r tŷ bach, ond wrth i ddisgyblion ‘Y’ gam ymddwyn yno, gan dynnu sylw’r athrawes, bu’n rhaid iddynt symud ei henwau o’r haul i lawr i’r cwmwl ar ei siart ymddygiad; adnodd pwrpasol i hybu ymddygiad da. Esbonnir ymhellach o fewn 'Atodiad 1’. Fe ddaeth y digwyddiad yma i’m sylw oherwydd bod gan ddisgyblion Y perchnogaeth dros y siart wrth iddynt symud ei henwau eu hun, gan felly eu heffeithio mewn ffordd drawiadol. Yn ychwanegol i hyn, gwelir ymateb yr athrawes i’r sefyllfa yn effeithiol tu hwnt. Ni chododd ei llais, na rhoi stŵr, ond yn hytrach eu cwestiynu ynglŷn ar hyn a wnaeth ddigwydd. Strategaeth effeithiol gan fod y gwir wedi dod i glawr yn syth. Amlwg oedd gweld effaith hyn ar ddisgyblion Y gan iddynt wario gweddill y diwrnod yn ceisio ei gorau wrth gwblhau gwaith ac yn dangos cydweithrediad o fewn y dosbarth. Wrth ystyried 4 diben Donaldson (2015); ‘dysgwyr uchelgeisiol galluog, cyfranwyr mentrus creadigol, dinasyddion egwyddorol gwybodus ac unigolion iach a hyderus’, sylwer ar y posibilrwydd i’r achos critigol yma fod yng nglwn a phob un o’r 4 diben uchod. Yn aml mewn cyd-destun dosbarth, bu’n bosib cyffwrdd a mwy nag un o’r dibenion o fewn yr un wers gan fod elfennau academaidd, cymdeithasol ac emosiynol yn arddangos yn aml. Wrth ystyried yr achos critigol dan sylw mae’n bosib iddo gysylltu yn bennaf gydag ‘unigolion iach a hyderus’ a ‘dinasyddion egwyddorol gwybodus’ (Donaldson 2015). Mae pwyslais mawr ar y 4 yma o fewn y cwricwlwm newydd ac mae llais y disgybl yn arwain y ffordd, felly wrth osod rheolau fel dosbarth mae’n bosib y byddant yn dangos parch tuag atynt ac yn eu dilyn. Ceir esiampl effeithiol o lais a lles disgyblion wrth edrych ar Erthygl 28 a 29 (Unicef UK). Sonnir yno fod gan bob plentyn yr hawl i addysg ac o fewn hynny mae’n ddyletswydd ar yr ysgolion i barchu hawliau ac urddas pob disgybl (Unicef UK, UNCRC, 2020). Wedyn rhaid ystyried fod angen i addysg ddatblygu personoliaeth a thalentau pob disgybl, a hefyd i annog disgyblion i barchu hawliau dynol yn ogystal â pharch tuag at eu hun a’i rhieni.

Adolygiad Llenyddol
Byddai’n bosib ymchwilio nifer o feysydd gwahanol wrth ystyried yr achos critigol a sonnir am yn yr aseiniad yma. Tynnwyd sylw at ddau faes dysgu a phrofiad i’w ddilyn ac ymchwilio yn ddyfnach iddynt. Penderfynwyd edrych yn bennaf ar ymddygiad plant a pha strategaethau a ddefnyddiwyd, yn ogystal â’r effeithiau cafodd hyn ar ‘ddisgyblion Y’. Hefyd bwriadir ymchwilio yn ddyfnach i effeithiau’r achos critigol ar iechyd a lles ‘disgyblion Y’ a pa effeithiau mae iechyd a lles positif yn gallu cael ar fywyd ysgol, academaidd a chymdeithasol plant.

Ymddangoswyd ymddygiad plant yn gyfunol ond yn bennaf ymddygiad ‘disgyblion Y’ yn yr achos critigol yma. Bu’n amlwg gweld sut oedd ymddygiad un disgybl wedi effeithio ar ymddygiad y disgybl arall ac yna unrhyw gosb yn dilyn eu hymddygiad. Cefnoga amryw o lenyddiaeth y theori fod plant yn dynwared pobl arall. Dadleua Morrish (2019, tud 131) fod ymddygiad yn gyffredinol ym mhob agwedd yn arsylladwy ac yn wrthrychol. Gwelir disgrifiad o’r strategaeth a’r theori yma yn ‘Atodiad 1’ wrth feddwl am ddylanwad disgyblion ar ei gilydd; ymddygiad a gweithred. Credai’r damcaniaethwr Albert Bendura (Podmore a Luff, 2012, tud.21) fod plant ifanc yn dysgu llawer wrth arsylwi’n gyffredinol ond yn fwy nag hynny, bod plant yn dysgu llawer wrth ddynwared ymddygiad plant arall. Gwelir hyn yn amlwg wrth ystyried yr achos critigol sydd yn bresennol yn ‘Atodiad 1’, gan nag oedd yr ymddygiad yma yn rhan o gyfarwyddiadau’r athrawes ond bod ‘disgyblion Y’ yn dynwared ei gilydd wrth chwarae gyda’r twr. Dechreuodd Bandura arsylwi plant mewn sefyllfaoedd strwythuredig, ond datblygodd i ddull arsylwi mewn sefyllfaoedd ac amgylchiadau sydd yn naturiol i blant (Podmore a Luff, 2012, tud. 21). Dyma yn gwmws sut ddaeth yr achos critigol a sonnir i’m sylw wrth i’r achos godi mewn awyrgylch hollol naturiol i’r disgyblion. Diddorol byddai gweld a fyddai’r digwyddiad yma wedi ei arddangos pe bai ‘disgyblion Y’ yn cael eu harsylwi mewn sefyllfa fwy strwythuredig yn hytrach na’r awyrgylch naturiol fel yr oedd. Wrth gyfeirio at yr elfen ymddygiad yn ‘Atodiad 1’ sylwer hefyd fod yr athrawes wedi trafod y digwyddiad gyda ‘disgyblion Y’ yn hytrach na chodi llais a’i chosbi’n llym neu’n afresymol. Nid oedd unrhyw gosb benodol wedi deillio o’r digwyddiad yma, dim ond symud enw i lawr ar y siart ymddygiad. Er bod Bandura yn sôn fod plant yn dynwared ymddygiad, sonia Howard et al. (2017, tud. 4-5) fod cosbi yn gysylltiedig ag elfennau negyddol o ymddygiad ac nid yw cosb o hyd yn effeithiol gan fod y broblem neu’r digwyddiad heb gael eu datrys ac nid yw’r plant o hyd yn deall rhesymau tu ôl cosb. Aeth Howard et al. (2017, tud. 5) ymlaen i drafod fod hi’n bwysig edrych ar ddisgyblion yn gyflawn a beth oedd y rhesymau tu ôl i ymddygiad o’r fath a pha strategaethau positif allai defnyddio er mwyn datblygu dealltwriaeth y disgyblion am bwysigrwydd ymddygiad da a thrafod y digwyddiadau penodol. Dyma beth a welir yn ystod yr arsylwad, ac o ganlyniad bu ymateb ‘disgyblion Y’ yn un positif ac yn un na chafodd effaith negyddol ar ei bywyd ysgol, eu diwrnod na’r berthynas gyda’r athrawes ddosbarth. Un o brif ddamcaniaethwyr ymddygiadol ydy B.F Skinner, ac un ffocws oedd rheolaeth ddosbarth ac ymddygiad plant tu fewn iddi. Awgryma Omomia (2014) fod llawer o strategaethau ymddygiad o fewn systemau addysg yn deillio o waith Skinner ac yn arddangos i fod yn effeithiol iawn. Noda Omomia (2014) hefyd ‘consequence that follows behaviour must be contingent’. Dangosir hyn yn glir o fewn ‘Atodiad 1’ wrth feddwl am y gosb dderbyniodd ‘disgyblion Y’. Nid oedd y gosb na’r ymateb yn fawr ond bu’r gosb yn adlewyrchiad teg o’r digwyddiad. Esbonnir Bandura (Howard et al. 2017, tud. 4-5) fod plant yn dynwared ymddygiad naill ai positif neu ymddygiad negyddol lle esbonia Skinner fod plant yn ymateb yn well i ‘positive reinforcement’. Trafodir dwy nodwedd wahanol o fewn ymddygiad ac mae’n amlwg bod llawer mwy o nodweddion yn gysylltiedig â hyn, ond creda’r damcaniaethwyr yma mewn strategaethau positif er mwyn datblygu ymddygiad plant wrth iddynt dyfu. O ganlyniad i waith ymchwiliol y ddau uchod, gwelir cysylltiad mwy pendant i strategaeth Skinner o ‘positive reinforcement’ lle esbonnir bod agweddau ac ymddygiad o’r fath yn cael eu datrys mewn ffordd bositif, ond hefyd os yw ymddygiad da’r disgyblion yn cael eu gwobrwyo, darganfododd Skinner fod hyn yn arwain at ail adrodd / ail - wneud ymddygiad da, (Omomia, 2014). Er bod Bandura a Skinner yn ffocysu ar ymddygiad plant o fewn cyd-destun addysg mae’r ddau yn rhoi mewnwelediad gwahanol i sefyllfaoedd a all godi o fewn addysg.

Ystyrir yr ail faes, sef iechyd a lles disgyblion wrth feddwl am yr effeithiau a gafodd ar ‘ddisgyblion Y’. Dywed Llywodraeth Cymru (2010, tud. 7) fod ‘iechyd meddwl ac iechyd emosiynol (seicolegol) da a’r gallu i: ddatblygu ymdeimlad o’r hyn sy’n dda ac yn ddrwg’. Dyma effeithiolrwydd rheolau cadarn o fewn dosbarth sydd yn galluogi pob disgybl i ymateb yn bositif i reolau a ffiniau cadarn. Ceir ymateb mawr i ddatblygiad iechyd a lles emosiynol plant ac yn ôl Llywodraeth Cymru (2010, tud. 3) mae yna fanteision mawr i ysgolion fynd ati i hybu iechyd a lles plant. Gwelir hyn drwy arwain at ‘ddisgyblion sy’n ymgysylltu’n well â’r broses addysgu a disgyblion â mwy o hunan barch’. Mae’r nodweddion yma yn arwain tuag at iechyd a lles positif, sydd yn y pen draw yn hybu meddylfryd iach a phositif ymhob agwedd o fywyd ysgol. Nodwedd arall sydd yn cael ei ystyried o fewn iechyd a lles yw gwydnwch plant. Noda Yeager a Dweck (2012, tud. 303) fod gwydnwch yn datblygu ‘good outcomes in spite of serious threats to adaptation or development’. Fe allai symud enw ar y siart ymddygiad arwain at fwy o gamymddwyn o fewn y dosbarth neu ymddygiad gwael tuag at ddisgyblion arall y dosbarth, ond o ganlyniad fe wnaeth ‘ddisgyblion Y’ ddangos gwydnwch cryf yn ogystal â phersonoliaeth aeddfed o fewn y sefyllfa yma. Creda Yeager a Dweck (2012, tud, 303) fod amryw o ffactorau a nodweddion yn gallu dylanwadu ar wydnwch person / plentyn, sydd yn gallu cynnwys y fath o awyrgylch dysgu o’i gwmpas. Mae hefyd yn gallu bod yn ddibynnol ar sut mae’r unigolion yma yn dehongli’r sefyllfa a pha mor aeddfed ydynt yn emosiynol i ddelio a sefyllfaoedd o’r fath. Amlwg oedd sylwi pa mor aeddfed oedd ‘disgyblion Y’ wrth iddynt ymateb i’r sefyllfa. Nodi’r yn ‘Atodiad 1’ fod y ddwy wedi mynd ati heb ddangos unrhyw emosiwn negyddol, dim ond siom. Daeth hefyd i glawr, pa mor gartrefol oedd ‘disgyblion Y’ yn ei hawyrgylch dysgu drwy arddangos eu gwydnwch, yn hytrach nag ymateb ag ymddygiad gwael tuag at ei gilydd, ei gyd ddisgyblion a staff y dosbarth. Ni chafodd y nodwedd o rywun yn arsylwi effaith arnynt chwaith, felly o ganlyniad bu’n bosib arsylwi’r sefyllfa i fod yn un hollol naturiol. Esbonnir Banerjee et al. (2016, tud. 7) fod gwydnwch o fewn addysg wedi dod yn fwy amlwg dros y blynyddoedd diwethaf wrth feddwl am iechyd a lles. Amlygir gwydnwch o’r fath mewn amryw o sefyllfaoedd o fewn cyd - destun dosbarth wrth gyflwyno a gorffen gwaith neu wrth ymateb i fywyd ysgol yn gyffredinol. Er bod iechyd a lles emosiynol plant a phobl ifanc o fewn addysg yn flaenoriaeth o fewn Cwricwlwm Cymru (Donaldson, 2015), noda Banerjee (2016, tud. 6) nad yw iechyd a lles emosiynol a meddyliol yn cael ei ystyried yn elfen negyddol. Yn hytrach gwelir fel elfen bositif yn natblygiad plant ym mhob agwedd. ‘Mental health is a state of well-being in which an individual realises his or her own abilities, can cope with normal stresses and can work productively’, (Banerjee, 2016, tud. 6). Posib oedd gweld yr elfen yma yn ymddangos ar ôl i ‘ddisgyblion Y’ symud ei henwai i lawr i’r cwmwl ar effaith cafodd hyn arnynt. Fel y gwelwyd yn ‘Atodiad A’, bu ‘disgyblion Y’ yn ceisio arddangos ymddygiad positif, adeiladol tuag at ei gwaith, cyd-ddisgyblion a staff y dosbarth wrth geisio dringo yn ôl i’r haul cyn diwedd y prynhawn.

Trafodir dau faes sydd yn hanfodol o fewn byd addysg ac i raddau mae ymddygiad ac iechyd a lles plant yn rhedeg law yn llaw. Fel y sonnir eisioes yn yr aseiniad mae gwydnwch hefyd yng nghyd - fynd gyda’r meysydd uchod. Wrth gyfuno’r elfennau yma a defnyddio stratagaethau Skinner mae’n bosib y bydd yr ystafell ddosbarth yn un bydd yn llawn disgyblion sydd yn barod i weithio ac yn feddyliol bositif ac iach.

Adfyfyrio / Gwerthuso a’r camau nesaf 
Un o nodweddion pwysig mewn addysg ac addysgu, yw’r gallu i werthuso’n gritigol ac ystyried y camau nesaf heb fod yn or feirniadol. Mae’n bosib cofio, wrth ddilyn gyrfa mewn addysg bod adfyfyrio a gwerthuso yn rhan allweddol o’n datblygiad personol yn ogystal â’n datblygiad proffesiynol er mwyn gwella a chadw safonau dysgu ac addysgu. Credai Brookfield (1995) bod arsylwadau ac achosion critigol yn gallu cael eu gweld drwy bedair lens wahanol; lens personol (autobiography), lens y dysgwyr (learners’ lens), lens cydweithwyr a lens theori ac ymchwil llenyddol (theoretical philosophical and research literature). Sonnir Brookfield, 2017) bod adfyfyrio yn galluogi athrawon a staff o fewn addysg i edrych ar sefyllfaoedd drwy esgidiau neu lygaid y plant. Drwy wneud hyn byddai'n bosib deall yn ddyfnach yr anghenion dysgu penodol sydd gan y disgyblion er mwyn iddynt gyrraedd y nod a chyrraedd ei llawn botensial. Wrth gyfeirio at y Safonau Proffesiynol i Athrawon (2017) nodir y pwysigrwydd o adfyfyrio drwy esbonio bod angen ‘Myfyrio’n feirniadol ar fy ngwerthoedd, gwybodaeth a sgiliau fy hun i wella dysgu’. Mae’n allweddol ein bod yn datblygu yn broffesiynol, ac wrth hunan fyfyrio a gwerthuso’r dysgu ac addysgu y bydd hyn yn bosib. Bydd gwerthuso’r addysgu yn feirniadol yn ein galluogi i wella safonau dysgu a gwella ansawdd bywyd addysgol y disgyblion. Sonnir y safonau hefyd y dylid athrawon ‘arddangos urddas, cwrteisi a pharch tuag at eraill, gwrando ar farn, sylwadau a syniadau pobl eraill, a’u parchu a bod yn enghraifft i eraill wrth arddel ymddygiad teg, cwrtais a pharchus’, (Safonau Proffesiynol i athrawon, 2017). Wrth gyfeirio at y safonau yma mae 'na gyfle i adeiladu dosbarth sydd yn dilyn yr un safonau fel bod iechyd meddwl ac ymddygiad yr holl ddisgyblion yn un positif.

Wrth ystyried y digwyddiad critigol a’r effaith cafodd ar ‘ddisgyblion Y’ gellir dadlau y byddai ail ymweld â rheolau’r dosbarth ynglŷn â chwarae yn y tŷ bach o fydd. Drwy wneud hyn byddai hefyd yn bosib i’r dosbarth osod rheolau eu hun ynglŷn â thaflu dŵr ac amryw o reolau arall wrth fynd i’r tŷ bach. Wrth iddynt greu rheolau eu hun, mae’r dosbarth cyfan yn ymwybodol ohonynt ac felly yn ei pharchu a’i pherchnogi fel rheolau eu dosbarth nhw. Wrth gyfeirio yn ôl at y 4 diben (Donaldson 2015) byddai strategaeth o’r fath yn datblygu’r disgyblion i fod yn ‘ddysgwyr uchelgeisiol galluog, cyfranwyr mentrus creadigol, dinasyddion egwyddorol gwybodus ac unigolion iach a hyderus’ ac felly yn cyrraedd elfennau o’r 4 diben yng Nghwricwlwm i Gymru. Awgryma Brady et al. (2011, tud.9) fod yr amser sy’n cael ei wario i greu rheolau cadarn i’r dosbarth yn fuddsoddiad o bwrpas.

I’ve grown to appreciate the task of helping children take better care of themselves, of each other and their classroom. It’s not a waste. It’s probably the most enduring thing I teach, (Charney, 2002, tud. 18).

Awgryma Brody et al. (2011, tud. 7) fod gosod rheolau ar y cyd a chreu dosbarth sy’n cynnig awyrgylch diogel a tawel ond sydd â disgwyliadau uchel o ran ymddygiad yn dysgu disgyblion am hunan barch, pharch at eraill a’r awydd i weithio tuag at y disgwyliadau uchel a osodwyd. Aeth Brody et al. (2011, tud. 8) ymlaen i awgrymu fod byd addysg yn gyfle i ddatblygu’n gymdeithasol, sy’n darparu cyfleoedd i ddisgyblion ddysgu sut i reoli teimladau, meddwl am eraill a dysgu yn bennaf sut i gyfathrebu’n effeithiol ac yn aeddfed ag eraill. Gellir dadlau fod yr holl nodweddion yma yn rhywbeth gall fod yn bresennol yn y dosbarth a arsylwyd ond gan nad oeddwn yno am amser hir fe allai'r rhain fod ar goll o fewn y dosbarth. Felly fel cam nesaf a ffordd i symud ymlaen byddai strategaeth o’r fath yn effeithiol a chreu rheolau ar y cyd er mwyn hyrwyddo yn hyn a drafodir uchod. Teimlaf fod y siart tywydd fel strategaeth ymddygiad yn effeithiol tu hwnt ac yn amlwg yn strategaeth sydd yn gweithio i’r dosbarth yma. Eto pe bai’r disgyblion yn creu rhestr o brif reolau’r dosbarth byddai pawb yn ymwybodol o’i ffiniau a hefyd yn fwy nag ymwybodol o’r gosb. Gan fy mod dim ond wedi arsylwi dwy wers benodol gyda’r dosbarth yma, mae’n bosib fod y strategaeth o greu rheolau wedi cael eu gwneud, a pe byddem yn arsylwi am fwy na diwrnod byddai’n bosib adrodd mwy am hyn, ond gan nad oeddwn wedi gweld rheolau dosbarth clir fe all hyn fod yn rhywbeth i ystyried ac yn gam nesaf o fewn dysgu ac addysgu’r dosbarth yma.

Casgliad
Penderfynwyd dewis y dull anghyfranogol o arsylwi er mwyn darganfod achos critigol. Wrth ddewis y dull yma bu’n bosib gweld yn uniongyrchol achos critigol yn digwydd. Arweiniodd hyn at nodiadau maes gwir a phwrpasol gan ei fod yn bosib gweld digwyddiad byw. Bu’n bosib mynd ati i werthuso’r digwyddiad yn feirniadol gan feddwl am y camau datblygiadol nesaf, wrth adfyfyrio heb dueddiadau gan nad oedd yn gyfres o arsylwadau, dim ond un arsylwad penodol. Disgwylir i athrawon ddilyn y safonau proffesiynol a bod yn agored wrth adfyfyrio er mwyn newid stratagaethau dysgu ac addysgu gan gofio am yr ar arddulliau ar gwricwlwm newydd. Wrth ddefnyddio’r dull anghyfranogol o arsylwi, mae wedi fy ngalluogi i adfyfyrio a gwerthuso’r digwyddiad yn glir, yn ogystal â sicrhau fy mod yn ystyried camau ac ymateb gwahanol neu ychwanegu stratagaethau amrywiol er mwyn parhau i ddatblygu a herio disgyblion. O achos hyn, daf yn fwy ymwybodol o’r effeithiau posib gall cosb bwrpasol gael ar ddisgyblion a sut mae modd newid cosb i fod yn elfen bositif o ddysgu. Yn ychwanegol rwyf yn fwy ymwybodol o’r cysylltiadau a bodoli’r rhwng ymddygiad ac iechyd a lles disgyblion, gan gofio bod plant yn ymddwyn yn dda ac i safon uwch, mewn awyrgylch diogel, cartrefol o fewn ei dosbarth. Bwriadaf ddefnyddio’r stratagaethau yma o fewn fy nghyfnodau dysgu personol ac ym myd proffesiynol addysg yn y dyfodol agos, Bwriadaf hefyd ddefnyddio’r strategaeth y siart dywydd; os yn bwrpasol i oed, gan ei fod yn weledol ac yn ddealladwy i blant ifanc. Byddai hyn hefyd yn chwarae rhan i ddatblygu disgyblion y dyfodol i fod yn ‘ddysgwyr uchelgeisiol galluog, cyfranwyr mentrus creadigol, dinasyddion egwyddorol gwybodus ac unigolion iach a hyderus’ (Donaldosn, 2015).

Atodiad 1
ARSYLWI / NODIADAU MAES
(Addaswyd y cwestiynau o Fletcher Wood (2016)
	Dyddiad ac amser, grŵp blwyddyn: 30/9/20, Blwyddyn 2, 11:50 y.b 



	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).
Y wers Mathemateg oedd dan sylw, ac yn dod tuag at y diwedd. Roedd 30 o blant yn y dosbarth ac yn cyfartal o fechgyn a merched. Amrywiau gallu o fewn y dosbarth yn naturiol. Roedd disgwyl i bob plentyn fynd ati i dacluso a pharatoi i fynd i ginio, ond cyn hynny, roedd angen mynd i’r ty bach a golchi dwylo. Derbyniodd y dosbarth gyfarwyddiadau clir gan yr arthawes ac roedd pawb yn ymwybodol o’r hyn oedd yn ofynnol.


	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)
Newidodd agwedd y plant o fod yn dawel a gweithgar i fod yn fyrlymus iawn gan fod; 1. Amser cinio’n agosai a 2. Amser tacluso felly amser i sgwrsio a brysio gyda ffrindiau o gwmpas y dosbarth. Nid oedd unrhyw blentyn yn cam ymddwyn a pawb yn parchu rheolau’r dosbarth, ac o ganlyniad yn eu dilyn yn effeithiol iawn. 


	Amcanion
(Beth sy'n digwydd yn yr amgylchedd sy'n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i'r dibenion hyn?
Bwriad digon syml oedd y dasg; mynd i’r ty bach ac yna i olchi dwylo. Roedd pawb yn ymwybodol o’r drefn gan ei fod gwmws yr un peth bob dydd a gyda hynny, roedd pawb yn sylweddoli pwysigrwydd golchi dwylo’n dda a chadw hylendid uchel oherwydd yr amgylchiadau presennol. Aeth pawb mewn i un rhes daclus ger ddrws y dosbarth a bu’r athrawes yn eu rhuddhau mewn system penodol fel nad oedd gormod yn y ty bach yr un pryd. Bu’r dasg hyn yn helpu i ddatblygu unigolion iach ac hyderus yn ogystal a dysgwyr uchelgeisiol galluog. 


	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?
Defnyddir yr athrawes decheneg ail-adrodd gan bwysleisio ar olchi dwylo yn dda ar ôl bod yn y ty bach. Lleiafrif o blant oedd yn cael mynd i’r ty bach yr un pryd oherwydd y sefyllfa, roedd amser penodol I bob dosbarth ac roedd y system yma yn gweithio’n effeithiol iawn drwy gydol yr ysgol. 


	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?
Er nad oedd tasg academaidd penodol i gwblhau, roedd pob disgybl yn gallu cwblhau’r dasg yn effeithiol gan fod plant yn hoffi strwythur ac yn cofio tasgau fel hyn o ddydd i ddydd. Bu pob disgybl yn gallu sefyll mewn llinnell taclus a threfnus heb neb yn gwithio mewn nac yn cam ymddwyn.


	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?
Eto, er nad oedd ddim tasg academaidd gyda nhw i gwblhau, roedd yn bosib i’r athrawes asesu dealltwriaeth pob plentyn wrth arsylwi eu dealltwriaeth o ddilyn cyfarwyddiadau clir ac os oeddent yn gallu cwblhau’r dasg o fynd i’r ty bach a golchi dwylo heb drafferth.


	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?
Fe wnaeth y dasg syml yma ddangos pwysigrwydd dilyn trefn ac effeithiolrwydd strwythur penodol o fewn dosbarth. Roedd y plant yn deall wrth wneud y dasg yma ei bod hi’n amser cinio felly fe wnaeth hyn ddangos fod dilyn yr un drefn yn ddyddiol ddatblygu dealltwriaeth y plant. 






COFNOD ADNABOD DIGWYDDIADAU CRITIGOL

	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	30/9/2020, Blwyddyn 2, 11:50 y.b
· Dwy ferch dan sylw
Pawb wrthi yn mynd i’r ty bach a golchi dwylo ac yn dilyn yr un drefn bob dydd. Bu digon o fwrlwm rhwng y plant, rhai yn dychwelyd, rhai yn golchi dwylo ag eraill yn ceisio dod o hyd i’r pecyn bwyd cywir. Derbyniodd pawb cyfarwyddiadau clir gan yr athrawes ac ni ddylai unrhyw un fod yn ansicr o beth oedd yn ofynnol ohonynt.


	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Yn ystod holl fwrlwm paratoi am cinio bu dwy ferch yn brysur yn mynd i’r ty bach a golchi dwylo. Sylweddolodd yr athrawes fod dwy ferch wedi gwario tipyn o amser yno ac yn penderfynu edrych o’r dosbarth amdanynt. Wrth iddi edrych fe welodd y ddwy yn chwarae ac yn talfu dwr dros ei gilydd a dros lawr y ty bach. Gan fod hyn yn mynd yn erbyn rheolau’r dosbarth fe wnaeth hi alw’r ddwy yn ôl i’r dosbarth heb godi llais a gofyn iddynt beth ddiwgyddodd yn y ty bach. Wrth ofyn cwestiwn o’r fath, roedd yn rhaid i’r ddwy ferch adrodd yr hyn ddigwyddodd gan ddweud yn onest am y dwr. Atgyfnerthodd yr athrawes fod ymddygiad o’r fath yn erbyn rheolau’r dosbarth a’r ysgol ac fe ofynodd iddynt fynd i symud ei henwau lawr ar siart ymddysgiad y dosbarth o’r haul i lawr I’r cwmwl. Newidiodd naws y dosbarth yn syth, ac roedd yn amlwg gweld sut wnaeth hyn effeithio ar y ddwy. Gwyliodd gweddill y dosbarth y digwyddiad yma gan dynnu fwy o sylw at rheolau’r dosbarth a beth oedd yn digwydd os oedd cam ymddwyn. Nid oedd sôn am y diwgyddiad yma am weddill y diwrnod ond roedd ymddygiad y ddwy wedi newid yn llwyr. Am weddill y diwrnod bu’r ddwy yn ymderchu’n fawr wrth gwblhau amryw o dasgau, gweithio’n galed ar lawr y dosbarth a ceisio dangos i’r athrawes ei bod wedi sylweddoli yr hyn a gwanethant yn y ty bach ac eisiau symud yn ôl i’r haul. Sylwais fod hunan barch a pharch at eraill a’r dosbarth yn bwysig iawn y bawb yn y flwyddyn yma, a bod y rheolau hefyd yn meddwl llawer iddynt. 
Siart ymddygiad;
Seren
Enfys
Haul
Cwmwl
Cwmwl stormus
Ar ddiwedd pob dydd bu enw pob plentyn yn symud nôl I’r haul ac yn dechrau pob diwrnod ar dermau da, cyfartal.  



























Atodiad 2
ARSYLWI / NODIADAU MAES
(Addaswyd y cwestiynau o Fletcher Wood (2016)
	Dyddiad ac amser, grŵp blwyddyn: 30/9/20, Blwyddyn 2, 9:15 y.b 


	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).
Roeddwn yn arsylwi gwers Cymraeg a thema’r wers oedd strwythur brawddegau. Roedd 30 o blant yn y dosbarth ac yn cyfartal o fechgyn a merched. Roedd amryw o allu o fewn y dosbarth ac o ganlyniad roedd pob dasg o fewn y wers wedi eu gwahaniaethu. Cawson cyflwyniad i’r holl dasgau ar ddechrau’r wythnos ac erbyn hyn yn gweithio ar system cylch droi / carousel.


	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)
Braf oedd gweld pob un disgybl yn y dosbarth ag agwedd bositif iawn tuag at y gwaith ac at ddysgu yn gyffredinoll. Roedd yr holl ddisgyblion o hyd yn barod i gyfrannu at y wers a dwym ei côf am beth oeddent yn eu gofio am y tasgau. Dosbarth bywiog iawn ond yn ymateb arbennig tuag at rheolau dosbarth, ymddygiad a disgwyliadau o fewn y dosbarth. Roedd yr holl dasgau wedi’i gwahaniaethu, ac roedd rhai grwpiau yn eistedd wrth ddesg tra bod eraill yn cyflawni tasg ar y llawr. Roedd yna ddau grwp ffocws, un yn gweithio gyda’r athrawes a’r llall yn gweithio gyda’r gynorthwywraig. Amlwg oedd gweld cyflymder y wers yn symud ar raddfa addas iawn i lefel gallu’r disgyblion yn ogystal a’r tasgau.


	Amcanion
(Beth sy'n digwydd yn yr amgylchedd sy'n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i'r dibenion hyn?
Bwriad y wers i ddau grwp oedd i ddefnyddio ansoddeiriau yn effeithiol, tra bod y ddau grwo arall yn cywiro a threfnu brawddegau. Roedd gan bob grwp meini prawf llwyddiant tebyg gydag ambell i bwynt ychwanegol i rhai grwpiau. Cafodd y wers ei gyflwyno’n glir iawn a’r holl dasgau ei esbonio mwy nag unwaith fel bod pob disgybl yn ymwybodol o’r gofynion. 
Meini prawf llwyddiant – prif lythyren ar ddechrau brawddeg, defnyddio blwch bys, atalnod llawn ar ddiwedd y frawddeg a defnyddio ansoddair effeithiol ac addas i’r frawddeg. 


	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?
Yn ystod cyflwyniad i’r dasg bu cwestiynnu cyson yn digwydd yn ogystal a strategaeth ail-adrodd ar ôl yr athrawes, wedyn grwpiau bach yn ail ddweud ac yna yn ôl i’r dosbarth cyfan. Cafodd pob tasg ei ail-adrodd mwy nag unwaith er mwyn i bawb ddeall beth oedd yn ofynnol ohonynt. Roedd yr holl dasgau allan yn y dosbarth yn barod felly roedd ddim cymlethdod ar ble roedd y dasg ac roedd pawb yn gywbod y drefn. Fe ddefnyddiodd yr athrawes llawer o ‘physical ques’ fel bod unigolion oedd ddim mor hyderus yn y Gymraeg yn deall beth oedd yn ofynnol ohonynt.


	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?
Roedd pob tasg wedi eu gwahanieithu yn briodol ar gyfer lefelau pob disbygl ac yn amlwg bod amryw o allu o fewn y dosbarth. Ysgrifennu brawddegau oedd tasg un grwp, bu’r athrawes wedyn yn gwirio sillafu, ataldoni, gofyn iddynt wirio gwaith eu hun ac yna cywiro eu gwaith pan fyddai camgymeriad yn ogystal ac ail- adrodd meini prawf llwyddiant y dasg wrth i’r ddisgyblion fynd ati. Sylwais fod ambell aelod o’r grwp ysgrifennu brawddegau wedi cwblhau’r dasg yn gywir a chyflym, ac wedyn yn aros i gyfnewid tudalen gyda aelod arall o’r grwp. Tasg annibynnol oedd hi ac effallai y gallai goreuon y grwp wedi cael eu herio’n fwy.


	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?
Roedd cwestiynnu’r plant yn ffordd effeithiol iawn ac os oedd unrhyw blentyn yn cam sillafu gofynnai’r athrawes iddynt ddarllen eu gwaith allan yn uchel, ei ddweud eto a gofyn ble yn union oedd y camgymeriad. Fe wnaeth yr athrawes hefyd ofyn I’r plant ar ddiwedd y wers I adrodd y gwahanol tasgau gan atgyfnerthu’r meini prawf llwyddiant a cafodd pob grwp yr un cyfle I wneud hyn.


	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?
· Pwysigrwydd cwesitynnu’r plant ar ddechrau, yn ystod ac ar ddiwedd pob gwers.
· Pwyslais ar ddealltwriaeth y plant ar pob tasg oedd yn cael ei osod.
· Pwysigrwydd strategaeth ymddygiad.




COFNOD ADNABOD DIGWYDDIADAU CRITIGOL

	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	· 30/9/2020, Blwyddyn 2, 9:15 y.b
· Ffocws ar un disgybl penodol
Ar ddechrau’r wers eisteddai pob disgybl ar y carped yn gwrando ar gyflwyniad yr athrawaes. Tasg iaith oedd o’I blaenau, a bu pawb yn cadw llygad ar y bwrdd yn ogystal a’r athrawes er mwyn sicrhau eu bod yn ymwybodol o’r hyn oedd yn ofynnol ohonynt yn y sesiwn yma. Bu digonedd o gwestiynnu yn ystod y cylflwyniad ar rhan yr athrawes a cyfle I’r disgyblion ymateb a dwym ei côf am yr hyn roeddent yn gwybod am y tasgau yn barod. Teim laf fod dynamic digon hapus a positif o fewn y dosbarth a pob un yn awyddus i gyfrannu mewn un ffordd neu’r llall, a cyfle cyfartal yn cael ei rhoi i bawb.

	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Aeth fy sylw i un disgybl penodol yn syth ar ddechrau’r sesiwn. Nid oedd y plenty yma yn sefyll allan mewn unrhyw ffordd ond fe wnaeth fy nharo’n syth nad oedd y plentyn yma yn gallu neu’n hoff iawn o eistedd ar y carped fel dosbarth mawr. Gofynnai’r athrawes ddwywaith iddo am beido a chyffwrdd ag unrhyw beth arall oedd o fewn ei afael, ond anwybyddu’r athrawes gwnaeth y plenty yma. Ni wnaeth yr athrawes ofyn iddo am eistedd fel y gweddill ar ôl hyn, a meddyliais yn syth fod na rheswm dros hyn. Nid oedd y plentyn yn poeni nag amharu ar ddysgu unrhyw blentyn arall o’I gwmpas. Drwy gydol y cyflwyniad roedd yn rhaid i’r plentyn gyffwrdd a rwbeth, nid oedd yn gallu eistedd heb gwneud hyn, roedd yn chwarae a cyfarpar yr athrawes, troelli ar y carped, rholio o gwmpas, gwneud unrhyw beth ond gwrnado. Pan wnaeth yr athrawes ofyn i bawb fynd yw grwpiau, dyma’r plentyn yn codi ac yn dilyn gweddill y grwp i’r lle priodol. Roedd y grwp yn gweithio gyda chynorthwydd y dosbarth. Fe eisteddodd y plentyn yma wrth ddesg, cydio mewn pensil a dechrau ar y dasg. Mewn llai nag hanner awr o ddechrau’r dasg roedd y plentyn yma wedi cwblhau’r dasg, cael pob ateb yn gywir a wedi ei ludo i mewn i’r llyfr yn y lle cywir cyn i’r gynorthwydd sylwi. Dim unwaith yn ystod y dsag fuodd y plentyn yn cam ymddwyn na gwrthod gwneud y dasg. Yn amlwg roedd y gallu yna ond bod elfen cymdeithasol yn dioddef gan nad oedd yn cyfathrebu gyda neb yn ystod y dasg, nag ar llawr y dosbarth wedi iddo gwblhau’r dasg.




























Atodiad 3
ARSYLWI / NODIADAU MAES
(Addaswyd y cwestiynau o Fletcher Wood (2016)
	Dyddiad ac amser, grŵp blwyddyn: 30/9/20, Blwyddyn 2, 11:20 y.b 


	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).
Gwers Mathemteg oedd o dan sylw y sesiwn yma a’r dasg o adio oedd wedi ei osod gan yr athrawes. Roedd pob disgybl wedi ei osod mewn i grwpiau bach a hyn o rhan eu gallu. Cafodd y tasagau ei osod ar strwythur carosel oedd yn dechrau bob dydd Llun felly roedd y disgyblion yn ymwybodol o’r dasg adio ond bu’r athrawes yn ail ddweud cynnwys pob tasg er mwyn bod pawb yn ymwybodol o’r gofynion. Bu pob tasg wedi ei osod allan ar draws y dosbarth cyn y wers ac roedd pawb yn cofio pa dasg oedd ei grwp nhw wedi cwblhau yn barod.  


	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)
Yn ystod y cyflwyniad bu pob disgybl yn ateb yn hyderus iawn i’r cwestiynnau wrth yr athrawes ac wedi deall sut oedd adio yn effeithiol. Roedd pawb yn deall fod angen dau rhif, + ac = i wneud swm cywir. Defnyddiodd yr athrawes strategaeth o gosod rhif yn y pen ac adio’r bysedd. Roedd hyn yn ffordd weledol iawn o adio ac yn dangos ei fod yn effeithiol wrth ymateb y disgyblion i’r cyflwyniad. Roedd yn bosib gweld fod pob un yn awyddus i fynd ati i gwblhau’r tasgau. 


	Amcanion
(Beth sy'n digwydd yn yr amgylchedd sy'n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i'r dibenion hyn?
Bwriad y wers oedd i barhau i ddatblygu sgiliau adio mewn ffyrdd gwahanol gan ddefnyddio cyfarpar gwahanol, dis, numicon a.y.b. Cafodd y wers ei gyflwyn’n glir a defnydd o ail adrodd prif bwyntiau’r dasg. Roedd gan bawb meini prawf llwyddiant gyda pwyslais ar ffurfio rhifau’n gywir ac ysgrifennu pob swm allan yn gywir. Y bwriad yr I geisio creu dysgwyr uchelgeisiol galluog.

	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?
Cafodd techneg ail adrodd ei ddefnyddio yma a strategaeth o gwestiynnu’r plant ar strwythus swmiau a pa symbol sydd fod yn ble er mwyn ei wneud yn gywir. Gwnaeth yr athrawes camgymeriadau pwrpasol er mwyn asesu dealltwriaeth y dosbarth ar sut i ysgrifennu swm yn gywir. Roedd hi’n amlwg gweld fod pawb wed ideall y dasg wrth i’r cyffro ddechrau gan gywiro’r athrawes. Nid oedd yr un plentyn yn derbyn y cyfle i ateb bob tro. Roedd yr athrawes yn dewis disgyblion gwahanol i ateb bob tro er mwyn asesu paw bar raddfa mwy hamddenol.


	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?
Yn ystod y sesiwn yma roedd pedwar tasg i gwblhau. Pob tasg wedi ei gwahaniaethu’n addas ar gyfer pob grwp. Efallai y gallau’r grwpiau gwan wedi cael eu gwahaniaethu’n fwy o fewn y grwp gan fod ambell i ddisgybl yn gorfod aros i gweddill y grwp gwblhau pob cwestiwn cyn symud ymlaen i’r nesaf. Neu a byddai modd ymestyn rhai o’r grwp i wneud symiau’n annibynnol yn hytrach nag aros i’r gweddill orffen.



	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?
Defnyddio dull o ofyn i’r plant gywiro gwaith yr athrawes yn effeithiol gan bod hi’n bosib asesu pwy oedd yn deall y dasg ac os oedd angen mwy o help ar unigolion. Wrth wneud hyn roedd angen i bawb feddwl dros ei hun yn lle dibynnu ar ambell aelod o’r dosbarth i ateb drostynt. Roedd cyfle hefyd i asesu a gwirio gwaith y disgyblion wrth i’r dasg fynd ymlaen a cyd-gywiro unrhyw gamgymeriad.


	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?
Dealltwriaeth y plant yn cael eu arddangos wrth ddefnyddio’r strategaeth cwesitynnu a rhoi’r cyfle i bawb feddwl dros eu hun yn hytrach na gadael i’r athrawes rhoi popeth ar blat. 





COFNOD ADNABOD DIGWYDDIADAU CRITIGOL

	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	30/9/2020, Blwyddyn 2, 11:20
· Ffocws ar un disgybl
Grwpiau bach yn cwblhau amryw o dasgau Mathemateg, ar ôl i’r athrawes gyflwyno’r tasgau I’r dosbarth ar y carped. Roedd digon o gwestiynnau yn cael ei ofyn i’r dosbarth wrth yr athrawes yn ogystal a cwestiynnu mewn grwpiau bach am y wybodaeth priodol oedd angen i gwblhau’r dasg. Cafodd hyn effaith bositif ar y plant gan ei bod yn awyddus i ddangos eu dealltwriaeth. 


	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Wrth fynd o gwmpas y dosbarth yn arsylwi ac edrych ar y gwahanol tasgau cafodd ei osod fe wnes i ddod ar draws un grwp oedd yn gweithio gyda’r cynorthwydd. Gwaith adio fel y gweddill ond defnyddio dis i ddarganfod y rhifau a creu’r symiau. Tynnodd un plentyn fy sywl wrth iddo eistedd mewn cylch gyda gweddill y grwp, roedd yn bosib ei weld yn mynd yn fwy rhwystredig wrth i’r sesiwn fynd yn ei flaen. Nid oedd yn gallu cyd-weithio o fewn y grwp ac roedd aros ei dro yn dasg annodd iddo. O ganlyniad bu’r plentyn yn dechrau lliwio’r mat, lliwio’r bwrdd gwyn a rholio o gwmpas y cylch, ond heb dynnu sylw nag amharu ar weddill y grwp. Wrth edrych yn fwy ar y grwp ac wrth iddynt symud ymlaen i’r cwestiwn nesaf, roedd yn bosib sylwi fod y plentyn yma wedi ysgrifennu’r swn yn gywir, adio a rhoi’r ateb bron cyn i’r gweddill ei ysgrifeenu allan. Wedi iddo orffen y cwestiwn yma fe wnaeth dderbyn clôd bositif wrth y cynorthwydd ac yn sydyn fe wnaeth y plentyn newid yn llwyr. Aeth y plentyn ymlaen i aros ei dro, cymryd rhan yn y dasg gyda gweddill y grwp a parhau i helpu eraill heb gam ymddwyn. Ym amlwg roedd y clôd bositif yma wedi cael effaith trawiadol ar y plenty er mwyn iddo newid cymaint o fewn yn sesiwn.





Atodiad 4
ARSYLWI / NODIADAU MAES
(Addaswyd y cwestiynau o Fletcher Wood (2016)
	Dyddiad ac amser, grŵp blwyddyn: 29/9/2020, Blwyddyn 6, 1:30


	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).
Gwers Saeseng darllen a deall ar y thema Gofod oedd dan sylw. Roedd tua 26 yn y dosbarth a pob un a lefel gwahanol a allu, a dealltwriaeth o’r Gymraeg. Roedd y dosbarth eisioes wedi dechrau gwaith ar y gofod ond dyma’r dasg darllen a deall saesneg.


	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)
Daeth agwedd bositif iawn o’r dosbarth yma ac roedd yr holl ddisgyblion yn awyddus iawn i rhannu ei gwybodaeth gyda’r athrawes a gweddill y dosbarth. Dosbarth bywiog iawn ac yn hoff iawn o drafod gwaith, yn hoff iawn o drafod unrhyw beth! Dim ond un darn darllen oedd i bawb ac roedd yn hanfodol bod pawb yn talu sylw i’r darn ac yn gwarnado ar eraill er mwyn ceisio deall y darn. 


	Amcanion
(Beth sy'n digwydd yn yr amgylchedd sy'n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i'r dibenion hyn?
Bwriad y wers oedd i gadw ddatblygu sgiliau darllen a deall y plant wrth bwysleisio pwysigrwydd atalnodi o fewn darn, a sut mae gwneud darllen yn uchen yn ddiddorol e.e. newid tôn llais, cymryd amser. Roedd hefyd disgwyl iddynt bigo prif ddigwyddiadau a ffeithiau’r darn allan a’i adrodd i’r dosbarth. Gwers oedd yn ceisio datblygu’r plant i fod yn ddysgwyr uchelgeisiol galluog ac yn ddinasyddion egwyddorol gwybodus.


	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?
Cafodd y strategaeth cwestiynnu ei ddefnyddio llawer yn y wers yma. Roedd disgwyl i bob un dalu sylwi i’r wers gan fod yr athrawes yn tynnu enwau lolipop allan o’r pot fel bod amryw o blant ym ymateb yn hytrach na gadael i’r un rhai ateb yn aml. Bu pob disgybl yn barod i gyfrannu ac o hyd yn ceisio rhannu mwy am y darn nag oedd angen, eto yn dangos dealltwriaeth am y dasg a’r awydd i ddysgu. Ar ddiwedd y dasg, ddefnyddiodd yr athrawes strategaeth cwetiynnu ping pong er mwyn i bawb ei hateb yn gyflym.


	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?
Tasg dosbarth cyfan ond o fewn gallu pawb. Efallai byddai tasg tebyg yn y Gymraeg wedi ei gwahaniaethu oherwydd dysgwyr yw bron pob disgybl yn y flwyddyn ac efallai fod rhai mwy hyderus na’i gilydd yn defnyddio’r iaith. Cafodd pob disgybl yr un chwarae teg pan yn darllen i’r dosbarth, ac fe ddefnyddiodd yr athrawes strategaeth o dorri geiriau lawr wrth i’r disgyblion ddod ar draws unrhyw air newydd.




	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?
Roedd yn bosib i’r athrawes asesu’r plant wrth ofyn iddynt dewis a dethol prif ddigwyddiadau’r darn. Drwy hyn roedd yn bosib gweld pwy oedd wedi deall yn da ac os oedd angen unrhwy help yn rhywle. Gwnaeth yr athrawes bwysleisio nad oedd ateb anghywir i gael, wrth wneud hyn roedd mwy o ddisgyblion yn barod i gyfrannu heb ofn bod yn anghywir. Bu hefyd cyfle i’r athrawes asesu sgiliau siarad yn ogystal a darllen ag asesu pwy oedd yn gallu torri geiriau newydd i lawr mewn ffordd dealladwy a pwy oedd yn gwybod esboniad o’r geiriau newydd yma. 


	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?
Roedd hi’n hynod o ddiddorol gweld ymateb yr holl ddisgyblion i’r un darn darllen. A byddai wedi bod yn bosib gwahaniaethu’r dasg neu wrth wneud hyn a bydda’r dasg wedi bod naill ai’n rhy hawdd neu’n rhy heriol i’r disgyblion?






COFNOD ADNABOD DIGWYDDIADAU CRITIGOL

	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	29/9/2020, Blwyddyn 6, 1:30
· Dosbarth cyfan
Bob bore a bob prynhawn mae’n bolisi ysgol i gofrestu’r plant Yn ogystal mae disgwyl i’r plant i ddweud y frawddeg yma;
Yma, rwy’n clocio mewn ar rhif…
Dosbarth cyfan yn dawel wrth wneud y gofrestr a pawb yn ateb yn onest iawn.



	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Dosbarth cyfan dan sylw’r athrawes, pawb yn dawel ac yn meddwl am eu rhif clocio I mewn. Y gofrestr prynhawn yn cael ei wneud a pawb yn ymateb wrth ddweud yma ac yn clocio mewn ar rhif o’i dewis. Rhif rhwng 0 a 10 oedd y dewis ond doedd dim rhif 5. Wrth edrych ar wal y dosbarth roedd siart teimladau ac yn cael ei rhifo fel hyn;
0- Ofnadwy
1- Diflas
2- Trist
3- Ychydig
4- Gweddol
6-bodlon
7- iawn
8- hapus
9- gwych
10- arbennig 
Fe wnaeth yr athrawes egluro ei fod yn bolisi ysgol i beidio cynnwys rhif 5 ar y rhester gan fod llawer o blant yn dewis y rhif yma fel ymateb cyflym heb feddwl. Wrth derbyn yr adborth yma wrth pob disgybl dwywaith y dydd, mae pob aelod o staff yn gallu tracio teimladau pawb ac edrych a oes patrwm pendant yn diwgydd, oes rhwyun yn ymateb gyda’r un rhif drwy’r amser. Fe wnaeth pob disgybl ateb yn onest ac wrth wneud hyn mae’r athrawes yn mynd o gwmpas yr rhai wnaeth weud rhid rhwng 0 a 4 i weld beth yn union sydd yn eu poeni ac os yw hi’n bosib I ddatrys y problem mae hyn yn diwgydd yma. Ffordd effeithiol iawn o ganolbwyntio ar iechyd a lles plant heb wneud yn amlwg ac hefyd yn rhoi’r cyfle i’r disgyblion trafod eu teimladau mewn ffordd effeithiol. 

